b'\n_START_ARTICLE_\nBudim\n_START_SECTION_\nIme\n_START_PARAGRAPH_\nO poreklu imena Budim obstaja ve\xc4\x8d hipotez. Ena od njih trdi, da ima isti izvor  kot slovansko ime Budimir. Druga pravi, da je ime izpeljano iz besede, ki jo je lokalno prebivalstvo uporabljalo za vodo in je nekako povezano na bli\xc5\xbenjo Donavo,  tretja pa, da se imenuje po  svojem ustanovitelju Bledi, bratu hunskega poglavarja Atile.\n_START_SECTION_\nZgodovina\n_START_PARAGRAPH_\nOd leta 1361 do 1541, ki so ga zasedli Turki,  je bil prestolnica Ogrskega kraljestva. Prestolnica kraljestva se je preselila v Bratislavo, ki se je takrat imenovala Pozsony (mad\xc5\xbearsko) oziroma Pre\xc5\xa1porok (slova\xc5\xa1ko).  _NEWLINE_Leta 1686 so Budim  osvojili Habsbur\xc5\xbeani, ki so v mesto naselili veliko Nemcev, da bi obnovili  v vojnah opusto\xc5\xa1eno mesto. Leta 1690 se je med veliko selitvijo Srbov pod vodstvom patriarha Arsenija \xc4\x8carnojevi\xc4\x87a v budimsko \xc4\x8detrt Tab\xc3\xa1n priselilo tudi veliko Srbov. Srbi  so se tja priseljevali \xc5\xbee pred tem._NEWLINE_Budim je bil konec leta 1703 razgla\xc5\xa1en za svobodno kraljevo mesto in leta 1784 ponovno postal mad\xc5\xbearska prestolnica. Leta 1873 se je s Pe\xc5\xa1to in \xc3\x93budo zdru\xc5\xbeil v dana\xc5\xa1njo Budimpe\xc5\xa1to.\n_START_SECTION_\nDemografija\n_START_PARAGRAPH_\nBudimsko trdnjavo in pala\xc4\x8do je zgradil kralj B\xc3\xa9la IV. leta 1247. Postali sta jedro, okrog katerega se je za\xc4\x8delo  graditi mesto Budim. Njegov pomen je hitro rasel in leta 1361 je postal prestolnica Ogrskega kraljestva._NEWLINE_V 15. stoletju so v  Pe\xc5\xa1ti prebivali ve\xc4\x8dinoma Mad\xc5\xbeari, v Budimu pa ve\xc4\x8dinoma Nemci.  Po podatkih ogrske kraljeve zakladnice je imel Budim leta 1495  ve\xc4\x8dinoma mad\xc5\xbearsko prebivalstvo z znatno nem\xc5\xa1ko manj\xc5\xa1ino._NEWLINE_Med osmansko okupacijo Ogrske od leta 1541 do 1686 je bil Budim upravno sredi\xc5\xa1\xc4\x8de province Budim. Sredi 17. stoletja je bila ve\xc4\x8dina prebivalstva muslimanska, ve\xc4\x8dinoma zaradi priseljevanja muslimanov z Balkana._NEWLINE_Leta 1686 se je dve leti po neuspe\xc5\xa1nem obleganju Budima za\xc4\x8dela nova kampanja za osvoboditev  mesta. Vojska Svete lige je bila tokrat dvakrat ve\xc4\x8dja. \xc5\xa0tela je ve\xc4\x8d kot 74.000 mo\xc5\xbe, med katerimi so bili nem\xc5\xa1ki, nizozemski, angle\xc5\xa1ki, \xc5\xa1panski, \xc4\x8de\xc5\xa1ki, francoski, hrva\xc5\xa1ki, burgundski, danski in \xc5\xa1vedski vojaki ter drugi evropski prostovoljci, topni\xc4\x8darji in \xc4\x8dastniki. Osmanska garnizija je \xc5\xa1tela samo 7.000 mo\xc5\xbe. Kr\xc5\xa1\xc4\x8danska vojska je po 78 dneh obleganja z ogromnimi izgubami mesto osvojila. Po osvojitvi mesta se je vanj za\xc4\x8delo priseljevati me\xc5\xa1\xc4\x8danstvo iz razli\xc4\x8dnih pokrajin ju\xc5\xbene Nem\xc4\x8dije, ki je delno izrinilo in delno asimiliralo tamkaj\xc5\xa1ne Mad\xc5\xbeare in Srbe._NEWLINE_Po podatkih iz leta 1715 je bilo v Budimu 1538 hi\xc5\xa1, od katerih  je bilo 796 hi\xc5\xa1 v lasti Ju\xc5\xbenih Slovanov, ve\xc4\x8dinoma Srbov, 701 hi\xc5\xa1a v lasti Nemcev in 68 v lasti Mad\xc5\xbearov. Po podatkih iz leta 1720   se je \xc5\xa1tevilo prebivalcev manj\xc5\xa1alo na 30.000. Naseljenih  je bilo 1483 hi\xc5\xa1, od katerih je bilo 851 nem\xc5\xa1kih, 559 ju\xc5\xbenoslovanskih, ve\xc4\x8dinoma srbskih, 68 mad\xc5\xbearskih in 5 slova\xc5\xa1kih._NEWLINE_V 19. stoletju se je v mesto za\xc4\x8delo priseljevati pode\xc5\xbeelsko prebivalstvo in Budim je spet postal mesto z mad\xc5\xbearsko ve\xc4\x8dino.'